**Kiosztandó a 7. napirendhez**

**Tisztelt Közgyűlés!**

Tájékoztatom a Tisztelt Közgyűlést, hogy 2024. november 29. napján hatályba lépett a Magyarország helyi önkormányzatairól szóló 2011. évi CLXXXIX. törvény (a továbbiakban Mötv.) módosítása. A Mötv. módosított 71. § (2) bekezdése értelmében 2024. október 1. napjától a megyei jogú város polgármestere megbízatásának időtartamára havonta a nemzetgazdasági átlagkereset négy és félszeresének megfelelő összegű illetményre jogosult. Az Mötv. beiktatott 71. § (4a) bekezdése szerint a polgármester illetményének számításánál a tárgyévet megelőző évnek a január első napjától december utolsó napjáig tartó időszakára vonatkozó, a legalább 5 főt foglalkoztató vállalkozásoknál, a költségvetési intézményeknél és a foglalkoztatás szempontjából jelentős nonprofit szervezeteknél teljes munkaidőben alkalmazásban állók bruttó átlagkeresetére vonatkozóan a nemzetgazdasági átlagkeresetet kell alapul venni. A nemzetgazdasági átlagkereset alapján számított illetményre a polgármester a tárgyév július 1-jétől jogosult.

A nemzetgazdasági bruttó átlagkereset KSH által közzétett összege 2023. január-december hónapban 589.100,- Ft, ennek a négy és félszerese a polgármesteri illetmény megyei jogú város esetében. A fent idézett 71. § (4a) bekezdés értelmében 2025. július 1. napjától ismét meg kell állapítani az illetmény összegét a KSH által közzétett újabb adatok alapján 2026. június 30-ig, ezért kerül határozott időre megállapításra a határozatok tervezetében az illetmény.

2022. évben az előző, törvény által kötelezően elrendelt emelésnél tisztázódott, hogy az érintetteknek az emeléssel kapcsolatban nincs mozgástere, a polgármesteri, alpolgármesteri illetmények összegét meg kell emelni. Tájékoztatom azonban a Tisztelt Közgyűlést, hogy alpolgármester társaimmal együtt az elkövetkező időkben is keressük a lehetőségét annak, hogy jótékony célra felajánlásokat tegyünk, arra rászoruló személyeket, szervezeteket támogassunk a megemelt illetményből.

Kérem a Tisztelt Közgyűlést az előterjesztés megtárgyalására és a határozati javaslatok támogatására.

**HATÁROZATI JAVASLAT**

**……./2024. (XII.19.) Kgy. számú határozat**

1./ Szombathely Megyei Jogú Város Közgyűlése a Magyarország helyi önkormányzatairól szóló 2011. évi CLXXXIX. törvény 2024. november 29. napján hatályba lépett módosításával megállapított 71. § (2) – (4a) bekezdéseinek figyelembevételével a 257/2024. (X.10.) Kgy. számú határozat 1. pontját 2024. október 1. napjától 2025. június 30. napjáig úgy módosítja, hogy **Dr. Nemény András polgármester**

* az Mötv. 71. § (2) bekezdése alapján havonta bruttó 2.651.000.- Ft összegű illetményre jogosult,
* az Mötv. 71. § (6) bekezdése alapján megbízatásának időtartamára havonta bruttó 397.650.- Ft összegű költségtérítésre jogosult.

2./ A Közgyűlés felkéri a jegyzőt a szükséges munkáltatói iratok előkészítésére.

**Felelős:** Dr. Károlyi Ákos jegyző

(A végrehajtás előkészítéséért:

 Nagyné Dr. Gats Andrea, a Jogi és Képviselői Osztály vezetője,

 Stéger Gábor, a Közgazdasági és Adó Osztály vezetője)

**Határidő:** azonnal

**HATÁROZATI JAVASLAT**

**……./2024. (XII.19.) Kgy. számú határozat**

1./ Szombathely Megyei Jogú Város Közgyűlése a Magyarország helyi önkormányzatairól szóló 2011. évi CLXXXIX. törvény 2024. november 29. napján hatályba lépett módosításával megállapított 71. § (2) – (4a) bekezdéseinek figyelembevételével a 258/2024. (X.10.) Kgy. számú határozat 1./ és 2./ pontját 2024. október 10. napjától 2025. június 30. napjáig úgy módosítja, hogy **Dr. László Győző alpolgármester**

* az Mötv. 71. § (2) bekezdése valamint a 80. § (1) bekezdése alapján – a polgármester illetménye 90%-ának megfelelő - havonta bruttó 2.385.900.- Ft összegű illetményre jogosult,
* az Mötv. 80. § (3) bekezdése alapján megbízatásának időtartamára havonta bruttó 357.885.- Ft összegű költségtérítésre jogosult.

2./ A Közgyűlés felkéri a polgármestert a szükséges munkáltatói intézkedések megtételére.

**Felelős:** Dr. Nemény András polgármester

Dr. Károlyi Ákos jegyző

(A végrehajtás előkészítéséért:

 Nagyné Dr. Gats Andrea, a Jogi és Képviselői Osztály vezetője,

 Stéger Gábor, a Közgazdasági és Adó Osztály vezetője)

**Határidő:** azonnal

**HATÁROZATI JAVASLAT**

**……./2024. (XII.19.) Kgy. számú határozat**

1./ Szombathely Megyei Jogú Város Közgyűlése a Magyarország helyi önkormányzatairól szóló 2011. évi CLXXXIX. törvény 2024. november 29. napján hatályba lépett módosításával megállapított 71. § (2) – (4a) bekezdéseinek figyelembevételével a 260/2024. (X.10.) Kgy. számú határozat 1./ és 2./ pontját 2024. október 10. napjától 2025. június 30. napjáig úgy módosítja, hogy **Horváth Soma alpolgármester**

* az Mötv. 71. § (2) bekezdése valamint a 80. § (1) bekezdése alapján – a polgármester illetménye 90%-ának megfelelő - havonta bruttó 2.385.900.- Ft összegű illetményre jogosult,
* az Mötv. 80. § (3) bekezdése alapján megbízatásának időtartamára havonta bruttó 357.885.- Ft összegű költségtérítésre jogosult.

2./ A Közgyűlés felkéri a polgármestert a szükséges munkáltatói intézkedések megtételére.

**Felelős:** Dr. Nemény András polgármester

Dr. Károlyi Ákos jegyző

(A végrehajtás előkészítéséért:

 Nagyné Dr. Gats Andrea, a Jogi és Képviselői Osztály vezetője,

 Stéger Gábor, a Közgazdasági és Adó Osztály vezetője)

**Határidő:** azonnal

**HATÁROZATI JAVASLAT**

**……./2024. (XII.19.) Kgy. számú határozat**

1./ Szombathely Megyei Jogú Város Közgyűlése a Magyarország helyi önkormányzatairól szóló 2011. évi CLXXXIX. törvény 2024. november 29. napján hatályba lépett módosításával megállapított 71. § (2) – (4a) bekezdéseinek figyelembevételével a 259/2024. (X.10.) Kgy. számú határozat 1./ és 2./ pontját 2024. október 10. napjától 2025. június 30. napjáig úgy módosítja, hogy **Dr. Horváth Attila alpolgármester**

* az Mötv. 71. § (2) bekezdése valamint a 80. § (1) bekezdése alapján – a polgármester illetménye 90%-ának megfelelő - havonta bruttó 2.385.900.- Ft összegű illetményre jogosult,
* az Mötv. 80. § (3) bekezdése alapján megbízatásának időtartamára havonta bruttó 357.885.- Ft összegű költségtérítésre jogosult.

2./ A Közgyűlés felkéri a polgármestert a szükséges munkáltatói intézkedések megtételére.

**Felelős:** Dr. Nemény András polgármester

Dr. Károlyi Ákos jegyző

(A végrehajtás előkészítéséért:

 Nagyné Dr. Gats Andrea, a Jogi és Képviselői Osztály vezetője,

 Stéger Gábor, a Közgazdasági és Adó Osztály vezetője)

**Határidő:** azonnal